《五言送张吉老两浙提刑》
宋代·沈遘

秋日响船鼓，西风转樯乌。使节东南行，光华满江吴。

里门过旧游，弩矢方前驱。威严勉自励，宁顾旧酒徒。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。